Държавен вестник, бр. 34, 2016 г., стр. 21

БРОЙ  34	
Д Ъ Р Ж А В Е Н  В Е С Т Н И К 	
СТР.  21  
низъм за спешно предоставяне на подкрепа, 
специално разработен за ситуации на неста-
билност, наред с традиционните инструменти 
на сътрудничеството за развитие.
8. Миграцията и мобилността са приоритет 
в отношенията между ЕС и Африка, наред с 
диалога по въпросите на миграцията и мобил-
ността, както се вижда от процесите от Рабат 
и Хартум, съществуващите партньорства за 
мобилност и Общата програма за миграция 
и мобилност.
9. Член 187 от Регламент (ЕС, Евратом) 
966/2012 на Европейския парламент и на 
Съвета6 („Финансовия регламент“), който 
по силата на член 42 от Регламент 2015/3237 
(„Финансовия регламент за 11-ия ЕФР“) се 
отнася и за Европейския фонд за развитие, 
упълномощава Комисията да създаде и уп-
равлява Доверителен фонд на ЕС съгласно 
споразумение, сключено с други донори. Тези 
фондове са предназначени да мобилизират 
различни източници на финансиране от ЕС 
и да получават приноси от държави – членки 
на ЕС, и от донори от страни, които не са 
членки на Съюза. Доверителните фондове на 
ЕС са специално предназначени за кризисни 
и следкризисни ситуации, за които опитът е 
показал, че слабостта на местните админи-
страции и внезапното повишаване на броя 
на донорите изискват засилена координация 
на действията на международната общност.
10. Изпълнени са всички условия за учре-
дяване на Доверителен фонд на ЕС за региона 
на Сахел, езерото Чад, Африканския рог и 
Северна Африка („Доверителния фонд“). До-
верителният фонд ще позволи на ЕС, неговите 
държави-членки и международната общност 
да реагират колективно на посочените по-го-
ре предизвикателства в обща стратегическа 
рамка, съгласувана с националните и регио-
налните власти и при реално разделение на 
труда. Нито един от актьорите, желаещи в 
момента да допринесат за стабилността на 
региона, не би бил в състояние самостоятелно 
да мобилизира необходимите човешки и фи-
нансови ресурси за планиране и предприемане 
на действия в целия регион.
11. Въз основа на поуките от предишни 
кризи и необходимостта от по-добра коорди-
нация между програмите за възстановяване/
развитие и изграждане на национален и 
местен капацитет и хуманитарната реакция 
6 Регламент (ЕС, Евратом) 966/2012 на Евро-
пейския парламент и на Съвета от 25 октомври 
2012 г. относно финансовите правила, приложими 
за общия бюджет на Съюза, Официален вестник 
L 298, 26.10.2012, стр. 1.
7 Регламент (ЕС) 2015/323 на Съвета от 2 март 
2015 г. относно финансовия регламент, приложим 
за 11-ия Европейски фонд за развитие, Официален 
вестник L 58, 3.3.2015, стр. 17.
като част от процеса на „взаимосвързаност 
между помощ, възстановяване и развитие“ 
(LRRD), Комисията и Върховният предста-
вител на Съюза по въпросите на външните 
работи и политиката на сигурност предложиха 
създаването на доверителен фонд, който да 
действа колективно от името на Европей-
ския съюз и на всички с принос към фонда, 
осъществявайки стратегическо и оперативно 
координиране.
12. Целта е да се разработи иновативен 
Европейски прилагащ инструмент, който да 
привлича средства от донори, включително 
такива, които нямат капацитет самостоятел-
но да се намесят в региона. Доверителният 
фонд ще адресира липсата на организираност 
и фрагментацията в реакцията на междуна-
родната общност и ще създаде нова форма на 
европейско сътрудничество за помощ, която 
ще гарантира взаимност на средствата и въз-
можностите и бързо постигане на конкретни 
резултати на място. Доверителният фонд 
има за цел да осигури по-висока степен на 
координация и по-силно интегриран подход 
за обстойно справяне с миграционните пре-
дизвикателства.
13. С Решение от 20/10/2015 Комисията 
реши да учреди Доверителния фонд и упъл-
номощи Генералния директор на Генералната 
дирекция за международно сътрудничество 
и развитие да подпише настоящия Учреди-
телен договор.
14. Доверителният фонд се учредява в 
рамките на Европейския фонд за развитие. 
Други инструменти, по-специално Инстру-
ментът за сътрудничество за развитие8 (DCI), 
Европейският инструмент за съседство (ENI), 
Инструментът, допринасящ за стабилността 
и мира9 (IcSP), Европейският инструмент за 
демокрация и права на човека10 (EIDHR) и 
Регламент (ЕО) № 1257/96 от 20 юни 1996 г. 
относно хуманитарната помощ (член 2 (d) 
могат да допринасят във фонда в съответствие 
с условията, посочени в техните регламенти, 
както и в съответствие с лимитите, опреде-
лени от многогодишната финансова рамка за 
периода 2014 – 2020 г. При съблюдаване на 
8 Регламент (ЕС) 233/2014 на Европейския парла-
мент и на Съвета от 11 март 2014 г. за създаване 
на финансов инструмент за сътрудничество за 
развитие за периода 2014 – 2020 г.
9 Регламент (ЕС) 230/2014 на Европейския парла-
мент и на Съвета от 11 март 2014 г. за създаване 
на инструмент, който допринася за стабилността и 
мира. Включването на краткосрочен компонент в 
IcSP ще зависи от намирането на решения, които 
да запазят гъвкавостта и бързината на действие в 
съответствие с член 3 от Регламента за IcSP.
10 Регламент (EС) 235/2014 на Европейския парла-
мент и на Съвета от 11 март 2014 г. за създаване 
на финансов инструмент за мир и човешки права.